Diari Oficial de la Generalitat Valenciana


Sumari del DOGV 5759, del 09-05-2008 (2008/5741)

ORDE de 11 de abril de 2008, de la Conselleria de Cultura i Esport, per la qual es convoca un concurs públic per a la concessió d'ajudes a la producció editorial en valencià.
------------------------------------------------------------------------------------------------------------------------------------------------------------------------------

### Dades del document

Número de DOGV
:   5759

Data del DOGV
:   09-05-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/5741


Data del document
:   11-04-2008

Organisme emissor
:   Conselleria de Cultura i Esport

Tipus de document
:   Ordre

Anàlisi jurídica

 Descriptors 

:   * suport econòmic
    * indústria del llibre
    * llengua regional
    * ajuda pública

ORDE de 11 de abril de 2008, de la Conselleria de Cultura i Esport, per la qual es convoca un concurs públic per a la concessió d'ajudes a la producció editorial en valencià. [2008/5741]
A fi de fomentar les peculiaritats del poble valencià i procurar la recuperació de la llengua pròpia, d'acord amb l'article 6.5 de la Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, i l'article 25.4 de la Llei 4/1983, d'Ús i Ensenyament del Valencià, segons el qual la Generalitat donarà suport a totes les accions que vagen encaminades a l'edició, el desenvolupament i la promoció del llibre valencià, amb tractament específic als que siguen impresos en valencià.
Per tot això, fent ús de les facultats que em confereix l'article 28 de la Llei 5/1983, de 30 de desembre, del Consell,
ORDENE
Primer
Es convoca un concurs públic per a la concessió d'ajudes a la producció editorial en valencià per a 2008 i s'aproven les bases per què es regeix aquesta convocatòria i els models normalitzats de sol·licitud i documentació necessària (annexos I, II, III i IV).
Segon
L'import global màxim destinat a aquestes ajudes serà de tres-cents cinquanta mil euros (350.000 euros). Les ajudes es finançaran a càrrec de l'aplicació pressupostària 51.88.29.571.84, dins de la línia de subvenció T1909000, denominada «Ajuda a la producció editorial en valencià», del Pressupost de la Generalitat per a l'any 2008.
DISPOSICIONS ADDICIONALS
Única
Aquesta convocatòria de subvencions no necessita la notificació a la Comissió Europea, atés que les subvencions que s'atorgaran tenen la consideració d'ajudes de minimis, d'acord amb el que indica l'article 2 del Reglament (CE) número 1.998/2006, de 15 de desembre de 2006, de la Comissió, relatiu a l'aplicació dels articles 87 i 88 del Tractat a les ajudes de minimis (DOUE núm. L 379, de 28 de desembre de 2006).
En cap cas aquestes ajudes podran superar l'import màxim total per beneficiari de 200.000 euros durant un període de tres exercicis fiscals, ni individualment ni com a resultat de l'acumulació amb altres ajudes de minimis concedides al mateix beneficiari, tal com estableix el Reglament (CE) 1.998/2006, de la Comissió.
Per assegurar el compliment de les condicions indicades en el punt anterior, s'exigirà als sol·licitants una declaració sobre les ajudes de minimis rebudes durant els dos exercicis fiscals anteriors i durant l'exercici fiscal en curs (annex I, apartat E).
DISPOSICIONS FINALS
Primera
Es delega en la directora general del Llibre, Arxius i Biblioteques la facultat de resoldre la concessió d'aquestes ajudes.
Segona
La present ordre produirà efecte des del dia de la publicació en el Diari Oficial de la Comunitat Valenciana.
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra aquest acte, que posa fi a la via administrativa, s'hi podrà recórrer potestativament en reposició o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant de la consellera de Cultura i Esport en el termini d'un mes a comptar des de l'endemà de la publicació.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
València, 11 de abril de 2008
La consellera de Cultura i Esport,
TRINIDAD MARÍA MIRÓ MIRA
BASES DE LA CONVOCATÒRIA
Bases de la convocatòria per a l'adjudicació d'ajudes a la producció editorial en valencià per a 2008
Primera. Objecte i condicions de la convocatòria
1. Seran objecte d'ajuda tots els llibres publicats en valencià per empreses editorials comercials que tinguen seu social a la Comunitat Valenciana, i se'ls haja atorgat el número de Depòsit Legal durant els anys 2007 o 2008, sempre que no s'hagen acollit a aquesta ajuda durant l'any 2007. Els llibres objecte d'aquesta subvenció hauran de reunir les següents característiques:
a) Estar comercialitzats mitjançant llibreries, la qual cosa s'acreditarà amb la presentació d'un certificat del distribuïdor en llibreries.
b) Tenir una tirada mínima de 500 exemplars.
c) Tenir un preu de venda no superior a cinquanta euros (50 €).
d) Ser primeres edicions en el catàleg de l'editorial sol·licitant.
e) Posseir un mínim de cinquanta pàgines per exemplar, excepte els llibres infantils.
2. També podran optar a aquestes ajudes les partitures de compositors valencians publicades per editorials que tinguen la seu social a la Comunitat Valenciana, sempre que tinguen un mínim de quatre pàgines.
3. Les obres que opten a aquestes ajudes no podran sol·licitar de manera concurrent les ajudes a la producció de llibres de caràcter professional.
Segona. Casos exclosos
a) Tots els llibres de text sense excepció, siga quin siga el nivell o el tipus d'ensenyament, els llibres d'exercicis i pràctiques i les corresponents claus d'exercicis i llibres del professor, així com enciclopèdies i diccionaris.
b) Els manuals universitaris y els llibres de caràcter professional (dret sectorial, tecnologia, ciències pures, microeconomia, etc.).
c) Els llibres d'editorials privades que estiguen realitzats en coedició amb alguna institució o organisme públic.
d) Les obres editades en fascicles.
e) Els llibres conceptuats com de bibliòfils.
f) Totes les edicions facsímils sense excepció, siga quina siga la seua temàtica o tipologia.
g) Els llibres publicats per associacions, fundacions i altres institucions públiques o privades sense fins de lucre, encara que estiguen inscrites en el Registre d'Empreses Editorials. Igualment, els llibres editats pels seus autors i els no vendibles.
h) Les obres que, editades per clubs del llibre i empreses semblants, només són assequibles als respectius socis o adherits, i els editats expressament per a la venda a terminis.
i) Els àlbums, els retallables, els llibres de pintar, els quaderns de cal·ligrafia i d'exercicis, i en general tots aquells en què s'haja de treballar.
j) Els catàlegs d'exposicions.
k) Els llibres d'informàtica.
l) Les obres plurilingües en què el text bàsic no siga el valencià.
m) Les fotocòpies enquadernades en forma de llibre.
Tercera. Requisits dels beneficiaris
1. Podran optar a aquesta subvenció totes les empreses editorials que tinguen seu social a la Comunitat Valenciana la producció de les quals siga comercialitzada a través de llibreries.
2. Les editorials que opten a aquestes ajudes hauran de tenir una activitat ininterrompuda mínima de dos anys. La Comissió Tècnica de Valoració d'aquestes ajudes podrà establir excepcions amb editorials que no complisquen aquest requisit o que siguen de nova creació, si les obres presentades tenen un especial interés cultural o innovador.
3. No podran obtenir la condició de beneficiaris els sol·licitants que incórreguen en algun dels casos previstos en l'article 13 de la Llei 38/2003, de 17 de novembre, General de Subvencions.
Quarta. Quantia de les ajudes
La quantia de l'ajuda s'articularà de la manera següent:
1. Llibres infantils i juvenils: la conselleria de Cultura i Esport concedirà a cada títol objecte de subvenció una ajuda equivalent al 85% del seu preu de venda al públic, exclòs l'Impost sobre el Valor Afegit (IVA), i s'aplicarà al 20% d'exemplars de la seua tirada declarada i certificada correctament. Aquest percentatge no podrà sobrepassar els 500 exemplars.
2. Llibres per a adults: la conselleria de Cultura i Esport concedirà a cada títol objecte de subvenció una ajuda equivalent al 85% del seu preu de venda al públic, exclòs l'Impost sobre el Valor Afegit (IVA), i s'aplicarà al 10% d'exemplars de la seua tirada declarada i certificada correctament. Aquest percentatge no podrà sobrepassar els 300 exemplars.
En tots dos casos l'import màxim de l'ajuda pujarà a tres mil euros (3.000 euros).
3. Partitures musicals: la conselleria de Cultura i Esport concedirà a les partitures objecte de subvenció una ajuda equivalent a un 85% del seu preu de venda al públic, exclòs l'Impost sobre el Valor Afegit (IVA), i s'aplicarà al 15% d'exemplars de la seua tirada declarada i certificada correctament. Aquest percentatge no podrà sobrepassar els 250 exemplars i l'import màxim de l'ajuda serà de dos mil dos-cents cinquanta euros (2.250 euros).
Cinquena. Règim normatiu d'aquestes ajudes
1. El procediment per a la concessió d'aquestes ajudes es tramitarà en règim de concurrència competitiva, tal com estableix l'article 22.1 de la Llei 38/2003, General de Subvencions.
2. A aquestes ajudes s'aplicaran les bases reguladores d'aquesta convocatòria, la Llei d'Hisenda Pública de la Generalitat Valenciana (text refós aprovat pel Decret Legislatiu de 26 de juny de 1991, del Consell de la Generalitat Valenciana), la Llei 38/2003 General de Subvencions, així com el Reglament de la Llei 38/2003, aprovat pel Reial Decret 887/2006.
3. Les ajudes concedides mitjançant aquesta convocatòria no necessiten notificació a la Comissió Europea, d'acord amb els articles 1.4 i 3.4 del Decret 147/2007, de 7 de setembre, del Consell, pel qual regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques, per no complir el requisit de l'avantatge econòmic per a una empresa, ni el del falsejament de la competència, i no afectar els intercanvis comercials entre els estats membres de l'apartat 1 de l'article 87 del Tractat Constitutiu de la Comunitat Europea.
Sisena. Termini de les sol·licituds i documentació que cal presentar
1. El termini de presentació de sol·licituds serà d'un mes comptat des de l'endemà de la publicació de la present ordre en el Diari Oficial de la Comunitat Valenciana. Quan l'últim dia del termini siga inhàbil, s'entendrà prorrogat al primer dia hàbil següent.
2. Podran presentar sol·licituds les empreses mercantils del sector editorial, ja siguen persones físiques o jurídiques legalment constituïdes. La sol·licitud haurà de formalitzar-se seguint el model inclòs en l'annex I de la present ordre, i anirà acompanyada dels originals o de fotocòpies compulsades dels documents següents:
a) Si el sol·licitant és persona física, una fotocòpia compulsada del document nacional d'identitat; si el sol·licitant és persona jurídica, una fotocòpia compulsada del document públic que n'acredite la constitució, així com la documentació que acredite la representació que exerceix el firmant de la sol·licitud.
b) Una fotocòpia compulsada del CIF o del NIF, depenent que el sol·licitant siga persona jurídica o física.
c) Un exemplar de l'obra per a la qual se sol·licita l'ajuda.
d) Un certificat de tirada de l'obra objecte de sol·licitud expedit per l'impressor o qualsevol altre document que n'acredite la tirada (factures, contracte d'impressió, etc.).
e) Una declaració de l'editor de l'import global de producció de l'obra per a la qual sol·licita l'ajuda.
f) Les dades de les obres presentades, seguint l'imprés normalitzat (annex II).
g) Un imprés d'alta de tercers per a pagaments de la Generalitat emplenat com cal, seguint el model de l'annex IV.
h) Una acreditació que el sol·licitant de la subvenció es troba al corrent en el compliment de les obligacions tributàries i davant de la Seguretat Social.
La presentació de la sol·licitud per part del sol·licitant de la subvenció comportarà l'autorització a la conselleria de Cultura i Esport perquè aquesta obtinga de forma directa, mitjançant certificats telemàtics, l'acreditació del compliment de les obligacions tributàries i davant de la Seguretat Social, en els termes previstos en els articles 18 i 19 del Reial Decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, General de Subvencions.
La Direcció General del Llibre, Arxius i Biblioteques es reserva el dret de fer un requeriment al sol·licitant si la informació obtinguda presenta alguna incidència.
No obstant això, el sol·licitant podrà denegar expressament el consentiment, i haurà d'aportar llavors els certificats següents:
- Certificat positiu de l'Agència Estatal d'Administració Tributària, que acredite que el sol·licitant es troba al corrent de les seues obligacions.
- Certificat de la Tresoreria General de la Seguretat Social, acreditatiu que el sol·licitant es troba al corrent en el compliment de les seues obligacions amb la Seguretat Social.
- Certificat de les direccions territorials de la conselleria d'Economia, Hisenda i Ocupació, acreditatiu que el sol·licitant no té deutes de naturalesa tributària amb la Generalitat.
i) El catàleg de títols publicats.
j) La documentació que acredite la tirada realitzada per l'editorial sol·licitant, en el cas d'una obra coeditada amb altres editorials de l'Estat espanyol o de la comunitat europea. En l'obra haurà de constar-hi el número de ISBN i el nom de l'editorial sol·licitant.
k) Una declaració que l'editorial porta una activitat ininterrompuda mínima de dos anys.
l) Les empreses editorials que disposen de 50 o més treballadors han d'acreditar, mitjançant una declaració responsable, el compliment de la normalització sobre integració laboral de les persones amb discapacitat o l'exempció d'aquesta obligació, en virtut del que disposa l'article 7 de la Llei 11/2003, de 10 d'abril, de la Generalitat, i l'article 38.1 de la Llei 13/1982, de 7 d'abril.
m) Un certificat del distribuïdor que acredite que l'obra objecte de sol·licitud ha sigut rebuda per a la distribució en llibreries.
n) Una declaració responsable firmada pel titular o pel representant legal que acredite que l'entitat sol·licitant no està sotmesa en les prohibicions establides en l'article 13 de la Llei 38/2003, de 17 de novembre, General de Subvencions, segons el que determina l'apartat 7 de l'article 13 de l'esmentada Llei, d'acord amb el model inclòs en l'annex III.
o) Una declaració responsable a la conselleria de Cultura i Esport de l'obtenció de subvencions, ajudes, ingressos o recursos que financen les obres subvencionades i el cost d'aquestes, en compliment de l'article 30.4 de la Llei 38/2003, de 17 de novembre, General de Subvencions.
3. Les instàncies de sol·licitud es facilitaran als interessats en el Registre Auxiliar de la Biblioteca Valenciana i en el Registre de les direccions territorials de Cultura i Esport de Castelló, València o Alacant.
4. Les sol·licituds podran presentar-se en el Registre Auxiliar de la Biblioteca Valenciana (monestir de Sant Miquel dels Reis. Av. Constitució, 284. 46787 València), en el Registre de les direccions territorials de Cultura i Esport d'Alacant, Castelló o València, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Donat cas que la documentació es presente en Correus, es regularà per l'article 31 del Reial Decret 1.829/1999, de 3 de desembre, pel qual s'aprova el reglament que regula la prestació dels servicis postals.
5. Si la sol·licitud no fóra presentada en el Registre Auxiliar de la Biblioteca Valenciana, es recomana remetre un fax a l'òrgan gestor de la convocatòria (Direcció General del Llibre, Arxius i Biblioteques, núm.: 697 514 661), tot indicant el número i la data d'entrada en el Registre i l'òrgan on s'ha presentat la sol·licitud.
6. Si la sol·licitud no reuneix els requisits i documents que s'assenyalen en aquesta base, es requerirà a l'interessat perquè, en el termini de deu dies, esmene la falta o acompanye els documents preceptius, amb indicació que, si així no ho fera, es considerarà que desisteix de la seua petició després d'una resolució, d'acord amb l'article 71, apartat 1, de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.
Setena. Procediment de concessió
1. L'òrgan competent per a la instrucció del procediment de concessió de la subvenció és l'Àrea de Coordinació del Llibre i Biblioteques, en els termes establits per la Llei 38/2003, General de Subvencions.
2. Es nomena una Comissió Tècnica de Valoració de les sol·licituds, integrada per:
- President: el cap de l'Àrea de Coordinació del Llibre i Biblioteques.
- Vocals: un cap de servici, un cap de secció i un tècnic de la Direcció General del Llibre, Arxius i Biblioteques.
- Secretari: un cap de servici de la Direcció General del Llibre, Arxius i Biblioteques.
3. La Comissió Tècnica de Valoració examinarà les sol·licituds presentades i, d'acord amb els criteris objectius d'atorgament, redactarà un informe d'adjudicació a l'òrgan competent. L'òrgan instructor, a la vista de l'expedient i de l'informe de l'òrgan col·legiat, formularà la proposta de resolució provisional motivada com cal. La directora general del Llibre, Arxius i Biblioteques dictarà, per delegació de la consellera de Cultura i Esport, una resolució que serà publicada en el Diari Oficial de la Comunitat Valenciana.
4. Així mateix, la Comissió Tècnica de Valoració podrà formular una proposta en el sentit que les ajudes siguen declarades desertes, si no hi haguera sol·licituds amb mèrits suficients per a l'adjudicació.
5. Una vegada transcorreguts sis mesos des que produïsca efectes la present ordre sense que hi haja recaigut una resolució, s'entendrà que les peticions han sigut denegades per silenci administratiu.
Octava. Resolució de les sol·licituds d'ajuda
1. Una vegada finalitzat el termini de recepció de sol·licituds, la Comissió Tècnica de Valoració valorarà la subvenció econòmica que correspon a cada títol presentat d'acord amb els criteris establits en la base quarta d'aquesta convocatòria.
2. També es realitzarà la valoració de l'import total de la subvenció que correspon a cada editorial, depenent dels títols presentats.
3. En el cas que l'import resultant de la suma de les sol·licituds presentades per totes les editorials siga superior a l'import global màxim d'aquestes ajudes, s'actuarà de la manera següent:
a) Es calcularà un percentatge que s'obtindrà d'establir la corresponent proporcionalitat entre l'import total de totes les sol·licituds amb dret a ajuda presentades per cada editorial i l'import global màxim de la present convocatòria.
b) Aquest percentatge serà aplicat per igual a cadascuna de les editorials per determinar la subvenció que hi correspon.
c) S'establirà per mitjà d'una resolució la quantitat global concedida a cada editorial i els títols objecte d'ajuda.
d) L'ajuda als títols s'adjudicarà per l'ordre següent: se subvencionaran primer els llibres amb Depòsit Legal de 2007 i després els de 2008. Dins de l'any, l'ordre serà el mateix que les empreses editorials hagen establit en la sol·licitud de l'ajuda.
Una vegada repartit l'import global que correspon a cada editorial, els títols que no hagen rebut subvenció podran tornar-se a presentar en la convocatòria de l'any següent; els que hagen sigut subvencionats parcialment podran tornar a presentar-s'hi per completar el nombre d'exemplars pendent de subvenció. En tots dos casos hauran de complir els requisits sobre Depòsit Legal indicats en la base primera.
Novena. Finançament de les activitats subvencionades
1. L'import de les ajudes regulades en aquesta convocatòria no podrà ser en cap cas d'una quantia que, aïlladament o en concurrència amb subvencions o ajudes d'uns altres administracions públiques, o d'uns altres ens públics o privats, supere el cost de l'activitat que haja de realitzar el beneficiari.
2. Tota alteració de les condicions tingudes en compte per a la concessió de l'ajuda, i en tot cas l'obtenció concurrent de subvencions o ajudes atorgades per unes altres administracions o ens públics o privats, podrà donar lloc a la modificació de la resolució de concessió en els termes establits en la normativa reguladora de la subvenció.
Deu. Forma de pagament
El pagament s'efectuarà d'una sola vegada, mitjançant una transferència bancària, després de notificar la resolució d'adjudicació als editors interessats, i sempre que el beneficiari complisca els requisits exigits per la Llei 38/2003, General de Subvencions, tal com s'exigeix en les presents bases.
Onze. Obligacions dels beneficiaris
Són obligacions del beneficiari:
a) Acreditar davant de la conselleria de Cultura i Esport el compliment dels requisits i de les condicions que determinen la concessió de l'ajuda.
b) Sotmetre's a les actuacions de comprovació i control financer que efectue l'òrgan concedent, o qualssevol altres actuacions de comprovació i control financer que puguen realitzar els òrgans de control competents, per a la qual cosa haurà d'aportar tota la informació requerida en l'exercici d'aquestes actuacions, d'acord amb el que estableix l'article 46 de la Llei 38/2003, de 17 de novembre, General de Subvencions.
c) Comunicar a la conselleria de Cultura i Esport l'obtenció de subvencions, ajudes, ingressos o recursos que financen les obres subvencionades.
d) Adoptar les mesures de difusió contingudes en l'apartat 4 de l'article 18 de la Llei 38/2003, de 17 de novembre, General de Subvencions.
e) Reintegrar les quantitats percebudes i l'obligatori interés de demora corresponent des del moment del pagament de la subvenció fins a la data en què s'acorde la procedència del reintegrament, en els casos previstos en l'article 37 de la Llei 38/2003, de 17 de novembre, General de Subvencions.
f) Disposar dels llibres comptables, registres diligenciats i la resta de documents auditats correctament en els termes exigits per la legislació mercantil i sectorial aplicable al beneficiari en cada cas, així com tots els estats comptables i registres específics exigits per les bases reguladores de les subvencions, amb la finalitat de garantir l'adequat exercici de les facultats de comprovació i control.
Dotze. Inspecció i control
Quan de l'exercici de les funcions d'inspecció o control se'n deduïsquen indicis de la incorrecta obtenció, gaudi o destinació de l'ajuda percebuda, la conselleria de Cultura i Esport podrà acordar la retenció de les factures, documents equivalents o substitutius i de qualsevol altre document relatiu a les operacions en què els indicis es manifesten.
Tretze. Infraccions i sancions administratives
En matèria d'infraccions i sancions és d'aplicació el títol IV de la Llei 38/2003, de 17 de novembre, General de Subvencions.